PIMO ดิ่งฟลอร์! คาดนลท.ขายทำกำไรหลัง P/E สูงเกิน 200 เท่า วิตกผลงานปี 61 ต่ำเป้า
PIMO ดิ่งฟลอร์! คาดนลท.ขายทำกำไรหลัง P/E สูงเกิน 200 เท่า วิตกผลงานปี 61 ต่ำเป้า ล่าสุด ณ เวลา 12.27 น. อยู่ที่ 3.32 บาท บวก 1.40 บาท หรือ 29.66% สูงสุดที่ 4.72 บาท ต่ำสุดที่ 3.32 บาท ด้วยมูลค่าซื้อขาย 67.13 ล้านบาท
9 ม.ค. 2562

ผู้สื่อข่าวรายงานว่า ราคาหุ้น บริษัท ไพโอเนียร์ มอเตอร์ จำกัด (มหาชน) หรือ PIMO ล่าสุด ณ เวลา 12.27 น. อยู่ที่ 3.32 บาท บวก 1.40 บาท หรือ 29.66% สูงสุดที่ 4.72 บาท ต่ำสุดที่ 3.32 บาท ด้วยมูลค่าซื้อขาย 67.13 ล้านบาท

ทั้งนี้ ราคาหุ้น PIMO ปรับตัวลงแรงต่ำสุดในรอบวัน (ราคา Floor) และปรับตัวลงต่ำสุดในรอบ 5 เดือน นับตั้งแต่ราคาหุ้นอยู่ที่ระดับ 3.24 บาท เมื่อวันที่ 16 ส.ค.2561 หลังราคาหุ้นปรับตัวขึ้นมานาน ทั้งนี้จากการสำรวจข้อมูลพบว่า ค่า P/E ของ PIMO อยู่ที่ 209.05 เท่า ซึ่งสูงกว่า P/E กลุ่มและตลาดหลักทรัพย์เอ็ม เอ ไอ ซึ่งอยู่ที่ระดับ 18.25 เท่า และ 44.99 เท่า ตามลำดับ
อย่างไรก็ตาม เมื่อวันที่ 3 ม.ค.2562 หุ้นเพิ่มทุนเข้าซื้อขายในตลาดหลักทรัพย์ฯ เป็นจำนวน 1,179,400 หุ้น ส่งผลให้หุ้นสามัญเพิ่มเป็น 521,180,100 หุ้น จากเดิม 520,000,700 หุ้น
ขณะที่ก่อนหน้านี้ นายวสันต์ อิทธิโรจนกุล กรรมการผู้จัดการ PIMO เปิดเผยถึงความคืบหน้าความร่วมมือกับพันธมิตรจากประเทศญี่ปุ่น ซึ่งเป็นผู้นำทางด้านมอเตอร์ปั๊มน้ำ ขณะนี้ยังอยู่ในขั้นตอนของการเจรจา ซึ่งอาจจะมีความล่าช้ากว่ากำหนดเดิมที่คาดจะเห็นความชัดเจนได้ในเดือนพ.ย.นี้ น่าจะเลื่อนออกไปเป็นต้นปี 62 โดยในรายละเอียดบริษัทยังไม่สามารถเปิดเผยได้ในขณะนี้
สำหรับผลการดำเนินงานในปี 2561 บริษัทยอมรับว่ารายได้น่าจะต่ำกว่าเป้าหมายที่เคยตั้งเป้าไว้ว่าจะเติบโตมาที่ 700 ล้านบาท เนื่องด้วยยอดส่งออกไปตลาดอเมริกาไม่เป็นไปตามเป้าหมาย ซึ่งหายไปประมาณ 80-100 ล้านบาท ทำให้รายได้ในปีนี้น่าจะทำได้ใกล้เคียงกับปีก่อน ที่อยู่ที่ 587.28 ล้านบาท